JU DNEVNI CENTAR ZA DJECU I OMLADINU
SA SMETNJAMA I TESKOĆAMA U RAZVOJU

„MOJKOVAC“

Br: 01-71
Mojkovac, 14 .03.2015.godine
I Z V J E Š T A J

O REALIZACIJI PLANA I PROGRAMA RADA I FINANSIJSKOG PLANA

ZA 2015.GODINU
I UVOD
JU Dnevni centar za djecu i omladinu sa smetnjama i teškoćama u razvoju „Mojkovac“ (u daljem tekstu Dnevni centar „Mojkovac“), kao ustanova socijalne i dječije zaštite na lokalnom nivou, obavlja djelatnost u skladu sa Zakonom o socijalnoj i dječijoj zaštiti, Statutom Dnevnog centra „Mojkovac“ i Odlukom o osnivanju Javne ustanove Dnevni centar za djecu i omladinu sa smetnjama i teškoćama u razvoju „Mojkovac“. Programom rada utvrđeni su poslovi i zadaci Dnevnog centra, čiji osnovni sadržaj je utvrđen Statutom Dnevnog centra, a koji su u funkciji razvoja istog i zadovoljavanja potreba od značaja za korisnike usluga, njihove porodice, kao i neposrednog interesa za lokalno stanovništvo.
II ORGANI DNEVNOG CENTRA 

Upravni odbor je organ upravljanja Dnevnim centrom i čine ga: 
· Dr Radovan Jovanovć, predsjednik
· Petrana Smolović,član
· Jovan Radević, član

· Tijana Marković , član 

· Jagoš Šćepanović,član
Upravni odbor imenovan je  na sjednici Skupštine opštine Mojkovac Odlukom o imenovanju članova Upravnog odbora Javne ustanove Dnenvi centar za djecu i omladinu sa smetnjama i teškoćama u razvoju „Mojkovac“ br.05-147 od 26.11.2015.godine
Do novembra 2015. godine Upravni odbor je brojao tri člana u sastavu:

· Dr Radovan Jovanović,predsjednik
· Nada Vujičić,član
· Dragica Vučinić,član
Od osnivanja Ustanove održano je 5 sjednica Upravnog odbora JU Dnevni centar za djecu i omladinu sa smetnjama i teškoćama u razvoju „Mojkovac“ na kojima su razmatrana razna pitanja iz nadležnosti Upravnog odbora o radu i poslovanju Dnevnog centra. 
III SADRŽAJ RADA, CILJEVI I KORISNICI
Dnevni centar „Mojkovac“ počeo je sa radom 09.03.2015. godine. Dnevni centar je socijalni servis za djecu sa smetnjama i teškoćama u razvoju, utemeljen na intersektorskom pristupu u kome se pruža široka lepeza usluga (socijalizacija, njega, socijalna i medicinska rehabilitacija, osposobljavanje za samostalnost u aktivnostima dnevnog života, slobodne aktivnosti, podrška roditeljima) i vaspitno-obrazovni rad u kojem se stiču vještine neophodne za svakodnevni život. Ciljevi Dnevnog centra su: promovisanje jednakih prava i mogućnosti djece i omladine sa smetnjama i teškoćama u razvoju, njihova socijalizacija, društvena integracija kao i socijalna inkluzija u društvenu sredinu. Dnevni Centar ima prostorije za grupni, individualni rad, prostoriju za fizikalnu terapiju, kao i kuhinju gdje se djeci serviraju obroci i u kojoj se djeca hrane.
Korisnicima Dnevnog centra se pružaju usluge: 
- dnevni boravak za djecu i omladinu sa smetnjama i teškoćama u razvoju, 

- osmočasovna njega, 

- psiho-socijalna i medicinska rehabilitacija, 

- individualni i grupni rad sa djecom na osnovu individualnog programa rada, 

- vaspitno – obrazovni rad u kojem se stiču vještine neophodne za svakodnevni život,

 - socijalizacija,

- ishrana, 

- održavanje njege i lične higijene,

 - savjetodavni rad za roditelje, 

- slobodne i dodatne aktivnosti i druge usluge u skladu sa Statutom i zakonom.
U 2015.godini četvoro djece i mladih sa smetnjama i teškoćama u razvoju koristili su usluge Dnevnog centra „Mojkovac“. Jedan korisnik je krajem novembra navršio 27 godina života pa je rješenjem Centra za socijalni rad za opštine Bijelo Polje, Mojkovac i Kolašin  utvrđeno da istom prestaje pravo na boravak u Dnevnom centru.
Djeca u Dnevnom centru imaju dva obroka, koja se dopremaju iz kuhinje JPU „Jevrosima Jevra Rabrenović“ i osnovnu njegu neophodnu tokom njihovog boravka u ustanovi. Njeguje se individualnost i kreativnost djece i omladine sa smetnjama u razvoju i uz veliku pomoć, strpljenje i stručnost tima sve to dolazi do izražaja. Djeca u Dnevnom centru sazrijevaju, razvijaju svoje preostale mogućnosti, osposobljavaju se za samostalan život i rad. U najkraćem, sve aktivnosti u radu sa djecom se svode na jedan zajednički zadatak: osposobiti djecu i omladinu za što samostalniji i nezavisniji život i rad, učiniti da budu što manje zavisni od neposredne pomoći, nadzora i staranja svoje porodice, šire i uže društvene zajednice i time ispoštovati jedan od osnovnih principa brige o ovoj populaciji, deinstitucionalizaciju. Rad stručnog tima u centru, realizuje se kroz grupni i individualni (tretmanski rad).
IV INDIVIDUALNI I GRUPNI RAD SA DJECOM  U DNEVNOM CENTRU 

Mjesec Mart – Period adaptacije i opservacije korisnika

Opservacionim periodom, individualnim radom i odgovarajućim tretmanima otkrivaju se sposobnosti djece i radi se na njihovom maksimalnom razvoju. Pružanje psihološke podrške i pomoći korisnicima i roditeljima korisnika u razdoblju adaptacije, utvrđivanje inicijalnog -kognitivnog, socioemocionalnog, motoričkog (gruba i fina motorika) i funkcionalnog stanja korisnika i utvrđivanje stepena potrebne podrške. Osposobljavanje korisnika za kolektivni život i sticanje radnih navika.
Za svako dijete, u saradnji sa roditeljima, urađeni su  individualni  planovi rada sa psihologom (tromjesečni) i fizioterapeutom (godišnji). Urađeni su i planovi za grupni rad sa korisnicima u skladu sa njihovim uzrastom, sposobnostima i težinom smetnji. 
U radu sa korisnicima neophodan je timski rad. Na osnovu multidisciplinarne procjene postavljaju se jasni ciljevi na svim poljima rada, izradi individualnih i grupnih planova i uključivanjem u raznim drugim aktivnostima. 
Od samog početka vodi se evidencija o svim korisnicima, odnosno svako dijete ima dosije koji sadrži: 

· Osnovne podatke,
· Rješenje Sekretarijata za opstu upravu i društvene djelatnosti Opštine Mojkovac  o usmjerenju djeteta u Dnevni centar, 
· Rješenje Centra za socijalni rad za opštine Bijelo Polje, Mojkovac i Kolašin kojim je djetetu utvrđeno pravo na boravak u Dnevni centar,
· Ugovor o međusobnim pravima i obavezama sa roditeljem korisnika,
· Izjava o saglasnosti za vršenje uvida u lične podatke korisnika koji su od značaja za korisćenje usluga Dnevnog centra po osnovu Zakona o zaštiti  podataka o ličnosti („Službeni list CG“, br.79/08, 70/09 i 44/12)
· Izjava o preuzimanju odgovornosti roditelja za samostalan dolazak i odlazak korisnika iz Dnevnog centra (Za korisnike koji su sposobni za samostalan dolazak i odlazak iz Dnevnog centra)
· Medicinska dokumentacija (Potvrda o sposobnosti za kolektivni zivot i drugi izvještaji ljekara specijalista)

· Opis i sugestije roditelja o osobinama i navikama djeteta, 
· Izvještaj iz opservacionog perioda,
· Individualni planovi korisnika Dnevnog centra koji se trenutno realizuju, 
· Grupni planovi za rad sa korisnicima 

· Liste praćenja postignuća djeteta

Takođe, stručni tim vodi i sledeću evidenciju:

· Evidencija o prisustvu djeteta

· Knjiga dnevnih događaja

· Knjiga aktivnosti na osiguranju bezbjednosti

· Evidencija o preuzetim obrocima

Kroz realizaciju indivualnih planova, primijetni su pozitivni rezultati kod djece i to iz oblasti:

· Socijalizacije – pozitivno reaguju na nova lica, upoznaju se i predstavljaju sebe, rado stupaju u kontakt sa njima, učestvuju u zajedničkim aktivnostima;
· Grube i fine motorike – uspostavljanje ravnoteže, korekcija loše posture i pravilan hod, poboljšana pokretjivost i povećanje obima pokreta, poboljšana manuelna spretnost;
· Grafomotoričke sposobnosti- potpisivanje inicijalima, crtanje jednostavnih oblika;
· Kognitivne sposobnosti – brojanje, raspoznavanje životinja, oblika, boja, zvukova;
· Samopomoć i održavanje lične njege i higijene- samostalno hranjenje,obuvanje, oblačenje,vezanje pertli, brijanje, pranje zuba, isl.;
· Socio-emocionalne sposobnosti- kod korisnika je primijetno adekvatno emocionalno reagovanje na datu situaciju (pohvala, kritika, adekvatan način ispoljavanja ljutnje i pozitivnih emocija) i raspoznavanje emocija i njihovo imenovanje .
Članovi stručnog tima su izradili individualne planove podrške za svako dijete. Stručni tim radi sa djecom po programu koji se prilagođava korisnicima prema sposobnostima, mogućnostima i

interesovanjima. Aktivnostima u Dnevnom centru se poklanja posebna pažnja, a sve u najboljem interesu djece, da im vrijeme provedeno u ustanovi bude što potpunije i sadržajnije. Stručni tim pravi ritam dana na osnovu kojeg radi sa djecom. 
V AKTIVNOSTI U DNEVNOM CENTRU I POSJETE
01.04.2015. Posjeta učenika OŠ „Luka Simonović“ iz Nikšića 

09.04.2015. Likovna radionica na temu „Vaskrs u Dnevnom centru“
15.04.2015. Predstavnici igrača FK „Brskovo“ sa svojim trenerima i upravom kluba posjetili su korisnike Dnevnog centra i uručili im prigodne poklone, dresove i lopte.
08.05.2015.Manifestacija povodom Dana škole JUSMS „Vuksan Đukić“
27.05.2015. Preduzetnici Mijo Nedović (DOO "7. Januar" ), Ilija Popović (AD "Magistrala"), Nebojiša Bogavac (Apoteka "Luka") i Aleksandar Pejović (DOO "Peja")  posjetili Dnevni centar i donirali televizor, čime su omogućili našim korisnicima da uživaju u slobodnim aktivnostima.
10.06.2015.Dječija predstava „Ružno pače“ Centar za kulturu
12.06.2015. Posjeta kulturno – istorijskim spomenicima u Mojkovcu
18.06.2015. Crnogorski reprezentativac i fudbaler Stefan Savić posjetio je Dnevni centar i tom prilikom uručio poklone korisnicima, družio se sa njima i rado odgovarao na njihova pitanja.
Mjesec jul – radno-okupaciona radionica u okviru koje su se korisnici osposobljavali za pripremu jednostavnih obroka i servisiranje hrane.

06.07.2015. Obiježavanje rođendana korisnika i rođendanska žurka

07.07.2015. Posjeta Službi zaštite i spasavanja Opštine Mojkovac

15.07.2015. Izlet u prirodi

05.09. – 20.09.2015. Likovna radionica „Naše malo carstvo“ u okviru koje su korisnici uređivali enterijer prostorija u kojima borave iscrtavajuci na zidovima omiljene životinje i crtane likove.

22.10.2015. U  radnoj posjeti Opštini Mojkovac boravila je Nj.E. Hafsa Abdulla Mohamed Sharif Al Ulama, ambasadorka Ujedinjenih Arapskih Emirata u Crnoj Gori. U okviru te posjete posjetila je i Dnevni centar. 
05.11.2015. “Jesenji karneval” JPU ”Jevrosima Jevra Rabrenović”

06.11.2015. Obiježavanje rođendana korisnika

20.11.2015. Dnevni centar i Javna predškolska ustanova “Jevrosima Jevra Rabrenović” obilježile su na simboličan način Svjetski dan  prava djeteta , dan kada je 1959. godine Generalna skupština Ujedinjenih Nacija usvojila Dekaraciju o pravima djeteta. Dvije grupe djece predškolskog uzrasta od oko tridesetoro djece iz vrtića, sa svojim vaspitačima, posjetilo je Dnevni centar i provelo dan sa drugarima iz Dnevnog centra. Kroz igru, pjesmu i priču predstavili su jedni drugima ono sto su naučili u vrtiću i Dnevnom centru.

24.11.2015. U akciji "Najljepši kutak-najljepši grad" , kategorija "Najljepše uređena zelena površina i prilaz javnim ustanovama" Dnevni centar dobio je prvu nagradu koja predstavlja priznanje djeci i mladima za njihov uloženi trud i svakodnevnu brigu o cvijeću i dvorištu Dnevnog centra u okviru radno – okupacione radionice.
27.11.2015.Obilježavanje rođendana korisnika

Mjesec decembar 
Izrada novogodišnjih ukrasa i čestitki

24.12.2015. Posjeta Savjeta mladih i Ženske alijanse Demokratske partije socijalista i uručivanje novogodišnjih paketića korisnicima

25.12.2015. U organizaciji Savjeta Muslimana Crne Gore, u Podgorici organizovana je novogodišnja zabava za korisnike Dnevnih centara u Crnoj Gori kao i dodjela novogodišnjih paketića

28.12.2015. Sindikat EPCG – Distribucija Mojkovac uručili uručili si korisnicima novogodišnje paketiće

30.12.2015. Učenici JUSMŠ “Vuksan Đukić” i grupa mladih sugrađana posjetili su korisnike usluga Dnevnog centra i uručili im novogodišnje paketiće

30.12.2015. Direktorka JU Centar za socijalni rad za opštine Mojkovac i Kolašin Sonja Damjanović sa svojim saradnicima boravila je u  posjeti korisnicima usluga Dnevnog centra povodom novogodišnjih praznika i uručila im novogodišnje paketiće u okviru humanitarne akcije Poreske uprave Crne Gore.

31.12.2015. U Dnevnom centru organizovana je zabava za korisnike usluga Dnevnog centra,  djecu sa smetnjama i teškoćama u razvoju koja pohađaju inkluzivni vid obrazovanja  i tom prilikom uručeni su im novogodišnji paketići. Zajedno sa njihovim roditeljima obiježen je kraj prve godine rada Dnevnog centra. 
VI  SARADNJA SA RODITELJIMA

Porodica je najkompleksniji i najuticajniji vaspitni faktor i najvažniji saradnik u vaspitanju i obrazovanju. Porodicama korisnika se pružaju obavještenja vezana za uspjeh njihovog djeteta,zdravstveno stanje i sve promjene u ponašanju, odlascima na izlete, učešćima u raznim sadržajima u našoj ustanovi i van nje. Posebna saradnja sa porodicama je u rješavanju problema socijalne prirode. Roditelji su u direktnom kontaktu sa stručnim timom i svakog dana mogu u određenom vremenu doći na konsultacije vezane za njihovu djecu.

VII INFORMISANJE ŠIRE ZAJEDNICE O ORGANIZACIJI I RADU DNEVNOG CENTRA

Sve aktivnosti vezane za organizaciju i rad Dnevnog centra redovno se ažuriraju  na društvenoj mreži facebook, zainteresovani se mogu informisati o aktivnostima Dnevnog centra. Lokalna RTV Mojkovac i dopisnici štampanih medija redovno proprate sve bitne događaje vezane za rad naše ustanove i sa njima imamo odličnu saradnju.

VIII SARADNJA SA USTANOVAMA I NVO U LOKALNOJ ZAJEDNICI I OKRUŽENJU

U dijelu odnosa sa srodnim ustanovama u okruženju imali smo dobru saradnju sa :

· Opštinom Mojkovac 
· Ministarstvom rada i socijalnog staranja

· Komisijom za usmjeravanje djece sa posebnim obrazovnim potrebama Opštine Mojkovac
· Centrom za socijalni rad za opštine Bijelo Polje, Mojkovac i Kolašin

· JPU “Jevrosima Jevra Rabrenovic”

· JZU Domom zdravlja (izabrani doktori, sanitarni pregled osoblja, sistematske preglede,

bris grla, bakterijske analize),
· Školama - osnovnim i srednjom,
· ZZZCG
· Dnevni centar “Tisa” – Bijelo Polje 

· Dnevni centar “Zračak nade” – Pljevlja

· NVO Udruženje roditelja djece i madih sa smetnjama u razvoju – Mojkovac

· NVO “Srce”
· RTV Mojkovac
IX PROJEKTI I DONACIJE

Kako se sredstva za finansiranje Dnevnog centra obezbjeđuju iz sredstava budžeta Opštine Mojkovac, ugovorom sa Ministarstvom rada i socijalnog staranja, apliciranjem na konkurse donatora, donacija i poklona kao i projekata značajno je pomenuti i realizovane i započete  projekte u proteklom periodu.

Program javnog rada “Poboljšanje kvaliteta usluga za djecu i omadinu sa smetnjama i teškocama u razvoju u Dnevnom centru” u trajanju od 9 mjeseci, realizovan je u 2015.godini u saradnji sa Zavodom za zapošljavanje Crne Gore. Cilj ovog Programa bio je poboljšanje kvaliteta usluga za djecu i omladinu sa smetnjama i teškoćama u razvoju u Dnevnom centru kroz  pružanje usluga u zavisnosti od identifikovanih potreba korisnika i obezbijediti praktičnu pomoć i podršku. Aktivnosti poboljšanja kvaliteta usluga Dnevnog centra usmjeravane su ka razvijanju i očuvanju potencijala korisnika, odnosno osposobljavanje korisnika za samostanost u aktivnostima dnevnog života. Kroz ovaj Program angazovan je jedan personalni asistent. 
Program “Aktivacije korisnika MOP-a” u tajanju od dva mjeseca realizovan je u saradnju sa Zavodom za zapošjavanje Crne Gore. Kroz ovaj program angažovana je jedna  njegovateljica i dvije higijeničarke sa zadatkom svakodnevne njege korisnika (asistencija pri obuvanju i presvlačenju, hranjenju i šetnji korisnika) kao i svakodnevnog održavanja higijene kancelarija i protorija za rad sa korisnicima (dezinfekcija radnih površina i predmeta). 

Projekat “Snezorna soba” našao se kao treći na listi projekata od društvenog značaja u okviru kampanje “Budi odgovoran, od tebe zavisi, siva ekonomija 0%”. Od ukupno prikupljenih sredstava za Dnevni centar je opredijeljeno 12.000€ za nabavku i opremanje senzorne sobe. Ovaj projekat realizovaće se u 2016.godini.

Projektom “Unapređenje kvaliteta usluga za djecu i omladinu sa smetnjama i teškocama u razvoju u opštini Mojkovac” aplicirali smo za sredstva kod Komisije za raspodjelu dijela sredstava od igara na sreću. Kao jedan od projekata koji je ocijenjen sa visokim brojem bodova, Dnevni centar dobio je 10.080 € za realizaciju ovog projekta. Kroz ovaj projekat planirano je angažovanje stručnih lica (logoped i defektolog) koji će sa raspoloživim kadrom Dnevnog centra (fizoioterapeut i psiholog) pružati usluge djeci i mladima sa smetnjama i teškoćama u razvoju sa teritorije opštine Mojkovac kojima je neophodna podrška ovog stručnog kadra. Realizacija ovog projekta počeće u februaru 2016.godine.
Kao partner na projektu “Pružimo šansu “ u saradnji sa Dnevnim centrom “Tisa” iz Bijelog Polja, Dnevni centar je aplicirao za sredstva kod Zavoda za zapošljavanje Crne Gore. Sredstva za realizaciju ovog projekta su odobrena, a vrijednost projekta je oko 50.000€. Glave aktivnosti ovog projekta je obuka i zapošljavanje lica sa invaliditetom (2 lica koja se nalaze na evidenciji ZZZCG – Biro rada Mojkovac) na poslovima njegovateljice i administrativnog radnika.
Dnevni centar aplicirao je i kod Uprave za kadrove za Program stručnog osposobljavanja visokoškolaca koji će se realizovati od polovine januara 2016.godine.

DONACIJE:
Ambasada Ujedinjenih Arapskih Emirata – 10.000€  
Komisija za raspodjelu dijela prihoda od igara na sreću (Projekat “Unapređenje kvaliteta stručne podrške djeci i mladima sa smetnjama i teškoćama u razvoju”)  – 10.000€

Osnovno državno tužilastvo Bijelo Polje - postupcima odloženog krivičnog gonjenja usmjerava određeni novčani iznos Dnevnom centru. Pored toga i naši sugrađani, preduzetnici, javne ustanove i NVO Udruženja donirali su novčana sredstva Dnevnom centru. Ukupan iznos ovih donacija u 2015.godini iznosio je 3.811,53€.
	IZVJEŠTAJ O REALIZACIJI FINANSIJSKOG PLANA 2015.

	

	PRIHODI

	STAVKA
	PLANIRANO
	REALIZOVANO
	

	PRIHODI OD BUDŽETA OPŠTINE MOJKOVAC
	40,000.00 €
	15,500.00 €
	

	PRIHODI OD MINISTARSTVA RADA I SOC.STARANJA
	5,950.00 €
	5,250.00 €
	

	PRENESENA SREDSTVA IZ 2014. GODINE
	11,383.58 €
	11,383.58 €
	

	OSTALO - NEPLANIRANI PRIHODI
	0.00 €
	23,811.53 €
	

	UKUPNI PRIHODI: 
	57,333.58 €
	55,945.11 €
	

	
	
	
	

	
	
	
	

	
	
	
	

	RASHODI

	STAVKA
	PLANIRANO
	REALIZOVANO
	

	BRUTO ZARADE ZAPOSLENIH
	34,000.00 €
	29,913.35 €
	

	TROŠKOVI ISHRANE KORISNIKA
	5,000.00 €
	1,589.02 €
	

	TROŠKOVI GRIJANJA
	5,000.00 €
	1,124.00 €
	

	TROŠKOVI ELEKTRIČNE ENERGIJE
	2,500.00 €
	458.75 €
	

	VODOVOD I KOMUNALNE USLUGE
	1,000.00 €
	386.96 €
	

	TROŠKOVI TELEFONA, TV, INTERNETA
	1,000.00 €
	351.97 €
	

	SANITARNI PREGLEDI
	333.58 €
	35.00 €
	

	MATERIJALNI TROŠKOVI
	5,000.00 €
	700.32 €
	

	IZDACI ZA SLUŽBENA PUTOVANJA
	1,000.00 €
	216.00 €
	

	REPREZENTACIJA
	500.00 €
	324.04 €
	

	NABAVKA OPREME 
	2,000.00 €
	0.00 €
	

	TROŠKOVI PLATNOG PROMETA
	0.00 €
	103.33 €
	

	UKUPNI RASHODI: 
	57,333.58 €
	35,202.74 €
	

	
	
	
	

	STANJE NA RAČUNU NA DAN 31.12.2015.
	 
	20,742.37 €
	

	
	
	
	

	
	
	
	

	
	VD DIREKTORICA
	
	

	
	Dragica Vučinić
	
	

	
	
	
	

	
	
	
	


